**Δελτίο Τύπου**

**Αθήνα, 16 Ιουλίου 2025**

**Η Ελλάδα αποκτά τους πρώτους Πιστοποιημένους Συμβούλους Ευρεσιτεχνίας και η χώρα μας εισέρχεται σε μια νέα εποχή στην προστασία της Βιομηχανικής Ιδιοκτησίας**

**14.07.2025: Μια σπουδαία ημέρα για την καινοτομία στην Ελλάδα**

Η εκδήλωση Απονομής Τίτλου Πιστοποιημένου Συμβούλου Ευρεσιτεχνίας της Ακαδημίας πραγματοποιήθηκε στις **14 Ιουλίου 2025** στο Μουσείο Μπενάκη – Μουσείο Ελληνικού Πολιτισμού, αποτελώντας ένα ιστορικό ορόσημο για το μέλλον της βιομηχανικής ιδιοκτησίας στη χώρα μας.

**Μετά από πέντε χρόνια σκληρής δουλειάς και αφοσίωσης, η Ελληνική Ακαδημία Βιομηχανικής Ιδιοκτησίας (ΕΑΒΙ), αυτοτελής υπηρεσία του Οργανισμού Βιομηχανικής Ιδιοκτησίας (ΟΒΙ),** **δημιούργησε τους πρώτους Πιστοποιημένους Συμβούλους Ευρεσιτεχνίας, οι οποίοι έλαβαν τα διπλώματά τους, αποδεικνύοντας πως το όραμά της έγινε πραγματικότητα.**

Για πρώτη φορά, η Ελλάδα αποκτά έναν αναγνωρισμένο, θεσμοθετημένο τίτλο επαγγελματία συμβούλου στον τομέα της ευρεσιτεχνίας, ικανού να υποστηρίζει εφευρέτες, ερευνητικά ιδρύματα, επιχειρήσεις και δημόσιους φορείς στη διαδικασία κατοχύρωσης, αξιοποίησης και στρατηγικής διαχείρισης των εφευρέσεών τους.

Η απονομή των τίτλων Πιστοποιημένων Συμβούλων Ευρεσιτεχνίας, είναι ένα σημαντικό βήμα στην προώθηση της καινοτομίας, την υποστήριξη των Ελλήνων εφευρετών**,** μεσκοπό την παροχή υψηλού επιπέδου υπηρεσιών προς την εφευρετική κοινότητα και τις επιχειρήσεις.

**Ο Γενικός Διευθυντής του ΟΒΙ κ. Παναγιώτης Κανελλόπουλος** στον εναρκτήριο χαιρετισμό του υπογράμμισεπως*«η**«αγορά» στην οποία απευθύνονται οι νέοι Πιστοποιημένοι Σύμβουλοι Ευρεσιτεχνίας μέσα σε αυτά τα χρόνια έχει διευρυνθεί  σημαντικά, με ό,τι αυτό μπορεί να συνεπάγεται για τους νέους επαγγελματίες. Ως ο θεσμικός φορέας για την προστασία  της Βιομηχανικής Ιδιοκτησίας στη χώρα, δεσμευόμαστε αφενός για την περαιτέρω βελτιστοποίηση των παρεχόμενων υπηρεσιών στους χρήστες του συστήματος βιομηχανικής ιδιοκτησίας και αφετέρου για την διαρκή συμβολή  μας στο κομμάτι που μας αναλογεί στην αύξηση του ενδιαφέροντος για την προστασία της βιομηχανικής ιδιοκτησίας».*

Ο Πρόεδρος του Διοικητικού Συμβουλίου της Ελληνικής Ακαδημίας Βιομηχανικής Ιδιοκτησίας, **Δρ. Ιωάννης Κατσογιάννης** στο χαιρετισμό του τόνισε ότι *«η μέρα αυτή είναι σημαντική και σημαδιακή για την ΕΑΒΙ, αλλά και συνολικά για το οικοσύστημα καινοτομίας στην Ελλάδα.*

*Για πρώτη φορά, πιστοποιημένοι σύμβουλοι ευρεσιτεχνίας θα μπορούν να συνεργάζονται με τους φορείς παραγωγής καινοτομίας και να ενισχύουν την παραγωγή διπλωμάτων ευρεσιτεχνίας, αλλά και τη μεταφορά της γνώσης αυτής στην πραγματική αγορά και την παραγωγή καινοτόμων προϊόντων. Η ΕΑΒΙ συνεχίζει σταθερά να επιτελεί το ρόλο της και σύντομα θα ανακοινωθούν τα νέα προγράμματα σπουδών της, ενώ συνεχίζονται οι δράσεις ενημέρωσης και εκπαίδευσης του ενδιαφερόμενου κοινού, όπως το εργαστήρι βιβλιογραφίας που αποδεικνύει το ρόλο των πατεντών, ως πηγή βιβλιογραφικής ενημέρωσης».*

Τέλος**,** ο κ. **Αναστάσιος Θωμόπουλος, Εκτελεστικός Διευθυντής της ΕΑΒΙ** στη ομιλία του έκανε λόγο πως «*για πρώτη φορά, η Ελλάδα αποκτά έναν αναγνωρισμένο, θεσμοθετημένο τίτλο επαγγελματία συμβούλου στον τομέα της ευρεσιτεχνίας, αποτέλεσμα ενός εγχειρήματος καινοτόμου και απαιτητικού, τόσο σε επίπεδο σχεδιασμού όσο και σε επίπεδο υλοποίησης. Διότι δεν υπήρχε "πεπατημένη", ούτε δοκιμασμένο υπόδειγμα. Έπρεπε να δημιουργηθεί από την αρχή ένα ολοκληρωμένο θεσμικό και εκπαιδευτικό πλαίσιο, σε έναν τομέα όπου δεν υπήρχε προηγούμενο στην ελληνική έννομη τάξη. Παρ’ όλα αυτά, μέσα από τη συνεργασία, την επιμονή και την πίστη στο σκοπό, καταφέραμε να διαμορφώσουμε ένα σύγχρονο, αυστηρό και επιστημονικά τεκμηριωμένο πρόγραμμα κατάρτισης, καθώς και μια δίκαιη και διαφανή διαδικασία αξιολόγησης. Με την επιτυχία στις εξετάσεις και την απονομή του παρόντος τίτλου, οι πιστοποιημένοι σύμβουλοι αναλαμβάνουν έναν ρόλο πολλαπλής ευθύνης και αποτελούν πλέον κρίσιμο κρίκο στην αλυσίδα που συνδέει την καινοτομία με την οικονομική ανάπτυξη, τη γνώση με την πράξη, την έρευνα με την παραγωγή. Ο ρόλος τους δεν είναι απλώς τεχνικός ή νομικός· είναι στρατηγικός και κοινωνικός».*

**Οι πρώτοι Πιστοποιημένοι Σύμβουλοι Ευρεσιτεχνίας στην Ελλάδα είναι οι ακόλουθοι:**

1.Χουντουλέση Μαρία

2.Καρούσης Νικόλαος

3.Έξαρχος Όμηρος

4.Παναγιωτίδου Ευφημία

5.Τζακωνιάτη Φωτεινή

6.Κοριατοπούλου Κωνσταντίνα

7.Βαβέκης Κωνσταντίνος

8.Κουζέλης Δημήτριος

9.Σταυρινάδης Αλέξανδρος

10.Παπανικολάου Ελευθερία

11.Κωστή Βασιλική

12.Μαρούλης Ανδρέας

13.Ζωγράφος Γεώργιος

14.Πηγουνάκης Εμμανουήλ

**Φωτογραφικό υλικό:** Download link [https://we.tl/t-QHdXEsFbdQ](https://we.tl/t-QHdXEsFbdQ%20)